Diari Oficial de la Generalitat Valenciana


Sumari del DOGV 9356, del 07-06-2022 (2022/4949)

DECRET 65/2022, de 20 de maig, del Consell, pel qual s'autoritza la modificació, per canvi de denominació, de l'Escola de Doctorat de la Universitat d'Alacant.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/05/20/65/dof/vci/html**

### Dades del document

Número de DOGV
:   9356

Data del DOGV
:   07-06-2022

Secció del DOGV
:   I. DISPOSICIONS GENERALS

Número del document
:   2022/4949


Data del document
:   20-05-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * Universitat d'Alacant
    * centre d'ensenyament
    * legislació

DECRET 65/2022, de 20 de maig, del Consell, pel qual s'autoritza la modificació, per canvi de denominació, de l'Escola de Doctorat de la Universitat d'Alacant. [2022/4949]  
L'article 9 del Reial decret 99/2011, de 28 de gener, pel qual es regulen els ensenyaments oficials de doctorat, estableix que les universitats podran crear escoles de doctorat, d'acord amb el que es preveu en els seus estatuts, en la normativa de la respectiva comunitat autònoma i en el decret citat, amb la finalitat d'organitzar, dins del seu àmbit de gestió, els ensenyaments i activitats pròpies del doctorat. Aquestes escoles podran ser creades individualment per una universitat, o conjuntament amb unes altres o en col·laboració d'una o diverses universitats amb altres organismes, centres, institucions i entitats amb activitats d'R+D+I, públiques o privades, nacionals o estrangeres.  
Mitjançant Decret 176/2013, de 15 de novembre, del Consell, s'autoritza la creació de l'Escola de Doctorat de la Universitat d'Alacant.  
  
D'un altre costat, el Decret 159/2012, d'11 d'octubre, del Consell, pel qual es regulen les escoles de doctorat, estableix en el seu article 5 que la supressió o modificació de les escoles de doctorat s'adoptarà pel Consell, a proposta del Consell de Govern de la universitat, amb informe previ del Consell Social, o de l'òrgan que corresponga en el cas de les universitats privades.  
En atenció a l'exposat, la Universitat d'Alacant ha sol·licitat la modificació de la denominació de l'Escola de Doctorat de la Universitat d'Alacant (EDUA), per la d'Escola Internacional de Doctorat de la Universitat d'Alacant (EIDUA).  
Consta en l'expedient l'informe previ favorable del Consell Social i l'acord del Consell de Govern de la universitat adés esmentada.  
El Consell Valencià d'Universitats i de Formació Superior va tindre coneixement de la sol·licitud del canvi de denominació de l'Escola de Doctorat de la Universitat d'Alacant per Escola Internacional de Doctorat de la Universitat d'Alacant, en la seua sessió de data 28 de febrer de 2022.  
L'Agència Valenciana d'Avaluació i Prospectiva (AVAP) ha emés l'informe preceptiu.  
Per tot el que s'ha exposat, vist l'article 9 del Reial decret 99/2011, de 28 de gener; l'article 5 del Decret 159/2012, del Consell; i altres disposicions d'aplicació general, a proposta de la consellera d'Innovació, Universitats, Ciència i Societat Digital, amb la deliberació prèvia del Consell en la reunió del dia 20 de maig de 2022,  
  
DECRETE  
  
Article 1. Autorització del canvi de denominació  
S'autoritza la modificació, per canvi de denominació, del centre «Escola de Doctorat de la Universitat d'Alacant (EDUA)» per la d'Escola Internacional de Doctorat de la Universitat d'Alacant (EIDUA)».  
  
  
Article 2. Inscripció en el Registre d'Universitats, Centres i Títols  
  
D'acord amb l'article 13.1 del Reial decret 1.509/2008, de 12 de setembre, pel qual es regula el Registre d'Universitats, Centres i Títols, la modificació que s'autoritza s'hi comunicarà a l'efecte de la inscripció.  
  
  
DISPOSICIONS ADDICIONALS  
  
Única. Limitació a la despesa  
L'aplicació i execució d'aquest decret no podrà tindre cap incidència en la dotació de tots i cadascun dels capítols de despeses assignada a la conselleria competent en la matèria, i en tot cas hauran de ser ateses amb els mitjans personals i materials de la citada universitat.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Generalitat Valenciana.  
  
València, 20 de maig de 2022  
  
El president de la Generalitat,  
XIMO PUIG I FERRER  
  
La consellera d'Innovació, Universitats,   
Ciència i Societat Digital,  
CAROLINA PASCUAL VILLALOBOS


Còpia Permalink ELI